Ալեքսանդրա Չեսնոկովա

**Ալեքսանդրա Չեսնոկովա** (, ), խորհրդային նկարչուհի, գեղանկարիչ և Լենիգրադի նկարիչների միության անդամ։

## Կենսագրություն

Ալեքսանդրա Չեսնոկովան ծնվել է 1908 թվականի սեպտեմբերի 2-ին Մորշանսկում, Տամբովի նահանգում։ Հայրը՝ Ալեքսանդր Չեսնոկովը, աշխատել է որպես երկաթուղային վարպետ, մայրը՝ Եկատերինա Չեսնոկովան, աշխատել է սլաքավարուհի։ Ընտանիքում կար յոթ երեխա։ Յոթամյա դպրոցը ավարտել է Օմսկում։ 1928 թվականին նույն տեղում ավարտել է գեղարվեստական տեխնիկումը և ուղեգրով մեկնել է Մոսկվա` ուսումը շարունակելու և այնտեղ ընդունվել է Վխուտեմաս։ 1930 թվականին Մոսկվայի և Լենիգրադի ինստիտուտների` Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի մեջ միավորվելուց հետո տեղափոխվել է Լենիգրադ։ Սովորել է Ալեքսանդր Սավինովի և Ռ. Ֆրենցի մոտ։ 1931 թվականին ամուսնացել է իր համակուրսեցու՝ նկարիչ Վլադիսլավ Անիսովիչի (1908-1969) հետ։ 1932 թվականին ավարտել է ինստիտուտը՝ մոնումենտալ գեղանկարչի կոչումով։ Դիպլոմային աշխատանքը եղել է Լենիգրադի Մարտիշկինո ավանի հանգստյան տան պատերի մոնումենտալ որմնանկարչությունը։

1935 թվականին Չեսնոկովան ընդունվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետ և 1937 թվականին ավարտել է այն Իսահակ Բրոդսկու արվեստանոցում՝ գեղանկարչի կոչմամբ։ Դիպլոմային աշխատանքը եղել է «Պողպատի փորձարկում» նկարը։

Ցուցահանդեսներին սկսել է մասնակցել 1935 թվականից՝ ցուցադրելով իր աշխատանքները Լենիգրադի կերպարվեստի առաջատար վարպետների ստեղծագործությունների հետ։ Հիմնականում աշխատել է թեմատիկ նկարների և դիմանկարների ժանրում։ 1938 թվականին դարձել է Լենիգրադի նկարիչների միության անդամ։ Նախապատերազմական տարիներին դասավանդել է Լենիգրադի գեղարվեստա-մանկավարժական ուսումնարանում, գեղարվեստի միջնակարգ դպրոցում և Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ 1941 թվականին երեք երեխաների հետ տարհանվել է Նովոսիբիրսկ, որտեղից Լենիգրադ է վերադարձել 1944 թվականին։

Ալեքսանդրա Չեսնոկովայի ստեղծագործություններից են «Մենք կվերադառնանք» (1943 թվական), «Դեպի ճակատ» (1944 թվական), «Մարտիկի պատմությունը» (1951 թվական), «Խոսում է Մոսկվան» (1969 թվական), «Երիտասարդ ընտանիքը» (1971 թվական), «Ֆիզիկոս Է. Եգորովայի դիմանկարը» (1974 թվական), «Ֆիզիկոս Մ. Ռեպինի դիմանկարը» (1977 թվական) և այլն։

Ալեքսանդրա Չեսնոկովան մահացել է 1988 թվականի դեկտեմբերի 8-ին, Լենիգրադում` 81 տարեկան հասակում։ Նրա ստեղծագործությունները պահվում են Ռուսաստանի և այլ երկրների թանգարաններում և մասնավոր հավաքածուներում։

## Ցուցահանդեսներ

## Ծանոթագրություններ

## Աղբյուրներ
* *Центральный Государственный Архив литературы и искусства. СПб*. Ф.78. Оп.8. Д.185.
* *Всесоюзная выставка молодых художников. Каталог выставки*. — М: ГТГ, 1939.
* *Выставка произведений ленинградских художников 1951 года. Каталог.* — Л: Лениздат, 1951. — с.21.
* *Портрет современника. Пятая выставка произведений ленинградских художников 1976 года. Каталог*. — Л: Художник РСФСР, 1983. — с.23.
* *Выставка произведений ленинградских художников, посвящённая 60-летию Великого Октября.* — Л: Художник РСФСР, 1982. — с.24.
* *Справочник членов Ленинградской организации Союза художников РСФСР*. — Л: Художник РСФСР, 1987. — с.74.
* *Matthew Cullerne Bown. A Dictionary of Twentieth Century Russian And Soviet Painters. 1900 — 1980s.* — London: Izomar Limited, 1998.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — с.384, 388, 400. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт Петербург: «Первоцвет», 2007. — с.41, 46.

Կատեգորիա:Խորհրդային նկարչուհիներ
Կատեգորիա:Սանկտ Պետերբուրգի նկարիչների միության անդամներ
Կատեգորիա:ԽՍՀՄ նկարիչների միության անդամներ